**Cyberbullying i sigurnost djece u virtualnom svijetu**

**Bullying – vršnjačko nasilje**

Riječ bullying u engleskome je jeziku glagolska imenica tvorena prema glagolu tobully  koji znači „prijetiti, tiranizirati”. Taj je glagol nastao prema imenici bully, koja znači „nasilnik, tiranin”.

Cyberbullying – vršnjaščko nasilje putem interneta

**Pristupanje društvenim mrežama**

Društvenim mrežama djeca mogu pristupati u pravilu od 13 godine života. Facebook, Instagram, Tumblr i Pinterest svi imaju granicu od 13 godina za pristupanje mreži i stvaranje računa. Iznimku za stvaranje računa na svojoj mreži u neku ruku ima Youtube koji jedini navodi da korisnik mora imati navršenih 18 godina, ali dopušta pristupanje s 13 godina uz odobrenje i nadzor roditelja.



U nastavku teksta nalaze se alati kojima se možete služiti kako bi regulirali aktivnosti na internetu i izbjegavali štetne i potencijalno štetne stranice i sadržaj po vašu djecu.

**Ugrađene roditeljske zaštite u pretraživačima**

Na ovome se [LINKU](https://www.searchrpm.com/internet-safety-for-kids/parent-resources/safe-browser-settings-for-kids) nalaze upute za korištenje sigurnosnih postavki u Internet Exploreru, Mozilli Firefox, Safariu i Chromeu.

 

**Ekstenzije za poboljšanu roditeljsku kontrolu u Chrome i Firefox pretraživačima**

Na ovom [LINKU](https://www.technorms.com/30712/extensions-for-parental-control-in-chrome-and-firefox) nalazi se 10 ekstenzija za Chrome i Firefox koje omogućavaju ograničavanje sadržaja kojem djeca mogu pristupati tokom surfanja po netu. To su: Nanny for Google Chrome, TinyFilter, WebFilter Pro, Website Blocker, Blocksi, BlockSite, FoxFilter, Anti – Porn Pro, LeechBlock i ProCon Latte Content Filter.

 

Različite ekstenzije imaju različite postavke i elemente koje je moguće koristiti pa tako neke od njih imaju i „Profanity filter“ koji onemogućava korištenje određenih riječi pri pretragama. Ti filteri su podesivi i moguće je dodati i micati riječi koje je moguće koristiti.

**Microsoft family safety značajka na Windows 10 i Windows 8**

I Widows 8 i Windows 10 imaju set roditeljskih kontrola poznatih pod nazivom Microsoft family safety korištenih kako djeca ne bi dolazila u kontakt s neprimjerenim sadržajem prilikom surfanja internetom. Pomaže i kako ne bi skinuli slučajno štetan sadržaj po računalo poput raznih virusa.

[LINK](https://account.microsoft.com/family/about?ref=WDfamilyOptions&ru=https:%2F%2Faccount.microsoft.com%2Ffamily%3Fref%3DWDfamilyOptions) za Family safety upute.
Na linku se također nalaze i upute za omogućavanje sigurnosnih obiteljskih postavki na **Android uređajima.**



**Alati za prijavu cyberbullyinga**

Jedan od alata pomoću kojih je moguće prijaviti cyberbullying ili štetan sadržaj je MUPov Red Button. Red Button je aplikacija posebno prilagođena djeci i omogućuje prijavljivanje: sadržaja na internetu za koji sumnjate da je nezakonit i odnosi se na različite oblike iskorištavanja ili zlostavljanja djece.

Nalazi se na ovom [LINKU](https://redbutton.mup.hr/), a na stranici Red Buttona također pišu prava djece i što je sve u Republici Hrvatskoj zabranjeno.

Prijava neželjene elektroničke komunikacije putem SMS i MMS poruka na Hakomovoj stranici na ovom [LINKU](https://www.hakom.hr/default.aspx?id=1394).

**Uključivanje u komunikaciju s djetetom**

Uz sve alate koje je moguće koristiti za sigurnost djeteta najveći alat ostaje razgovor s djetetom i dogovor o korištenju tehnologije i surfanju internetom. Zanimljiv alat za upravo takvu komunikaciju osmišljen je i korišten u okviru projekta #DeleteCyberbullying, a radi se o Ugovoru o korištenju interneta. Roditelji i njihova djeca sjeli bi se i u razgovoru dogovorili o uvjetima njihovog malog ugovora.

 